આ સંદર્ભમાં, સંઘ સંસ્થાપક ડૉ. કેશવરાવ હેડગેવારજીએ સ્વયં પોતાની કૃતિ દ્વારા જ એક પદ્ધતિ નિર્માણ કરી હતી. ગુજરાતમાં મહાત્મા ગાંધીજીના મીઠાના સત્યાગ્રહના પગલે દેશભરમાં ચાલેલાં આંદોલનોમાં મધ્યભારત પ્રાંતમાં ૧૯૩૦માં જંગલ સત્યાગ્રહનું આયોજન થયું હતું. તેમાં ભાગ લેવા માટે પ.પૂ. હેડગેવારજીએ ‘સરસંઘચાલક’ પદનો પોતે જ ત્યાગ કરીને તે દાયિત્વ ડૉ. પરાંજપેને સોંપ્યું હતું. આમ, આ સત્યાગ્રહમાં એમના સહભાગથી સંઘના ધ્યેય-સાધ્યને લેશમાત્ર હાનિ પહોંચી ન હતી. શ્રી વેલીંગકર પણ આ શ્રેષ્ઠ પ્રણાલીને અનુસરી શક્યા હોત.